Oli jälle meeldiv nädalavahetus Tallinnas. Praegu on olnud töine nagu ikka.  Lisaks sellele esimest korda tekkis mul töö juures ahastus. Töö ei suju piisavalt  hästi nagu ma tahaks. Koostöö ka ei taha sujuda. Lihtsalt ei ole see härrasmees selle kolme kuuga arenenud piisavalt. Töö saab küll tehtud, aga efektiivsus on madal ja seega võib tekkida kergesti masendus, kui töö ei edene. Küll ma üle elan, arvan. Mulle soovitati bossile tõtt rääkida, kui küsitakse, kuidas Lembs tööd teeb.  Eelmine nädal oli lausa kohutav. Iga päev oli mingi häda. Ühel päeval tuli pohmakaga tööle, enamus päevad oli uimane ja väsinud. Üks päev ei olnud magadagi saanud ja oli kella  viiest tööle magama tulnud ja paar jama veel otsa. Sellist asja ma ei luba küll enam juhtuda. Ahjaa. Teine päev sõitis jalgrattaga põlv ees posti. Nagu tõsine laps, keda tuleb suunata :D.    Aga Tallinn oli mõnus. Mulle tuli mingi hetk meelde, et selline lahe sari nagu Sherlock on olemas. Seega vaatasime kaks osa seda ära (kolm on olemas) ja kolmandat lasime vist lugematu arv kordi uuesti mängida ja lootsime, et suudame sellele keskenduda. Küll aga tulid huvitavad jututeemad ja jälle jäi vaatamata.  Mmmmmm... pähklite ja šokolaadiga muffinid. Olin sillas.  Tallinnas olles on mul alati mingit sorti lihahimu. Eks me siis läksime ja ostsime parajad grillliha tükid ja toorvorsti. Sinna peale toorjuustust, küüslaugust ja riivjuustust mögin, mis on nii hea, et ekstaasi viib (kusjuures krooksud on ohtralt ja mõnusalt küüslaugused pärast). Oh ja rõdul istumine ja roheluse jälgimine on mõnna-mõnna-mõnna.    Pole ma suurt sorti hädaldaja ja murede välja rääkija, aga see esimene lõik viitab  sellele, et lõpuks ikka viskab üle ja muu sihuke. Elu ei peagi kerge olema, on minu moto. Ma isegi üritan ise seda keerulisemaks teha aeg-ajalt, et pinget oleks. Et oleks huvitav.    Nautigem tulevat suve ja mõnusaid ilmu juba praegu. Ärge hädaldage iga pisiasja pärast ja kool saab ka ju varsti läbbi teil. Natuke veel pingutada. Mina kavatsen suvel paar rokkfesti läbi käia, ujuda, peesitada.    Miau